Rozsudok Všeobecného súdu (prvá komora) z 9. júna 2021 – Hill Mansilla/Komisia
(vec T‑575/19)
„Verejná služba – Úradníci – Povýšenie – Povyšovanie v roku 2018 – Rozhodnutie o nepovýšení – Porovnávacie hodnotenie zásluh – Kritériá na vyhodnotenie ponúk – Zjavne nesprávne posúdenie – Rovnosť zaobchádzania – Zákaz diskriminácie“
1.      Úradníci – Hodnotenie – Hodnotiaca správa – Voľná úvaha hodnotiteľov – Povinnosť dôsledne dodržiavať pravidlá upravujúce organizáciu postupu hodnotenia
(Služobný poriadok úradníkov, článok 45 ods. 1)
(pozri body 69, 70)
2.      Úradníci – Povýšenie – Kritériá – Zásluhy – Zohľadnenie jazykových znalostí – Rozsah
(Služobný poriadok úradníkov, článok 45 ods. 1)
(pozri bod 107)
3.      Akty inštitúcií – Smernice – Smernica 2000/43, ktorou sa zavádza zásada rovnakého zaobchádzania s osobami bez ohľadu na rasový alebo etnický pôvod – Priame uloženie povinností inštitúciám Únie v ich vzťahoch s ich zamestnancami – Vylúčenie – Možnosť odvolávať sa – Rozsah
[článok 288 tretí odsek ZFEÚ; smernica Rady 2000/43, článok 2 ods. 2 písm. b)]
(pozri body 154, 155)
Predmet
Návrh založený na článku 270 ZFEÚ a smerujúci jednak k zrušeniu rozhodnutia Komisie z 13. novembra 2018 o nezaradení mena žalobkyne na konečný zoznam úradníkov povýšených v rámci postupu povyšovania v roku 2018 a jednak na náhradu nemajetkovej ujmy a majetkovej škody, ktorá údajne vznikla žalobkyni v dôsledku tohto rozhodnutia
Výrok
1.
Žaloba sa zamieta.
2.
Pani Hill Mansilla je povinná nahradiť trovy konania.